|  |  |
| --- | --- |
|  | |
| TlaČová správa  08/02/2024, Bratislava |  |

**Dacia RASTIE AJ NA SLOVENSKU! Duster stále najobľúbenejšia dacia pre slovákov**

Dacia sa umiestnila na 7. mieste v predaji vozidiel s 4,1 % podielom na trhu. Značka ukončila rok 2023 s 3996 registrovanými osobnými vozidlmi. V segmente súkromnej klientely je na 5. priečke.

* Ikonický Duster obsadil s takmer dve tisíc predanými kusmi 4. miesto v segmente C SUV. Súčasne je to najpredávanejšie SUV retailovej klientely!
* Európsky bestseller v segmente súkromnej klientely, Sandero, je mimoriadne populárne aj na našom trhu. Sandero zaznamenalo viac ako tisíc registrácií.
* Dacia Jogger takisto boduje, rok po uvedení na trh sa dostala do Top 10 rebríčka segmentu C Hatch, a to na 7.miesto.
* Elektrická Dacia Spring si postupne získava fanúšikov aj na Slovensku! Najmä z oblasti fleetovej klientely.
* Verzie s LPG motorom tvoria 40% predaja značky.
* V roku 2024 Dacia uvedie na slovenský trh očakávaný Duster, vynovený Spring a model Jogger s hybridným pohonom.

piliére značky dacia

V roku 2023 získala Dacia podiel na tomto trhu 4,1 % a ukončila rok s takmer 4000 predanými kusmi. Keď pred 2 rokmi bola na 11.priečke, dnes jej patrí 7.miesto predajov na Slovensku. Naviac, v špeciálne v segmente Retail je 5.najčastejšia voľba zákazníkov.

Najpredávanejším modelom z portfólia Dacia na Slovensku je SUV Duster. Stal sa najpredávanejším SUV súkromnej klientely! Minulý rok si model Duster zakúpilo celkovo 1954 klientov, čo tvorí 8,5 % segmentu C SUV. Duster je v tejto kategórii na 4. priečke.

Kontinuálne od roku 2017 je Dacia Sandero najpredávanejším modelom pre retail zákazníka v Európe! Teší sa obľube aj u nás. Každým desiatym automobilom v segmente B Hatch je Sandero. Získalo 10,4 % podiel v tejto kategórii, vďaka 1077 registráciam. 49 % predajov modelu Sandero je vo výbave Sandero Stepway.

Súkromný zákazník sa zaľúbil aj do modelu Jogger. 41% registrácií bolo realizovaných súkromným klientom. Spolu sa predalo 855 kusov tohto modelu, čo ho radí na 7.miesto v rebríčku C Hatch.

Významným míľnikom značky bolo uvedenie 100% elektrického vozidla, ktoré by bolo dostupné pre masy. Podarilo sa! Dacia Spring je 3.najpredávanejším EV v celoeurópskom Retail segmente. Na Slovensku modelu Spring prichádza na chuť aj naša konzervatívnejšia slovenská klientela. Klienti oceňujú benefity nízkej obstarávacej ceny, nízkych prevádzkových nákladov a dostačujúci dojazd najmä v mestskom prostredí. Spring zaznamenal predaj vo výške 104 kusov.

*„Aj keď minulý rok značka Dacia nepredstavila toľko noviniek ako po ostatné roky, mimoriadne ma teší, že objemy predaja a popularita značky rástli. V európskom meradle sa všetky pilére značky Dacia umiestnili v TOP rebríčkoch predajov v Retail segmentoch svojich kategórií! Na tento segment sa sústreďujeme aj na Slovensku. Že sa nám to darí avizuje úspech modelu Duster, ktoré je opäť najpredávanejším SUV súkromnej klientely. A Sandero je 2.najpopulárnejšie v segmente B Hatch v Retail kategórii. Ľudia jednoducho milujú značku Dacia! A som si istý, že sa zamilujú aj do nového Dacia Duster, ktorý je najočakávanejšou  novinkou 2024,”* zhodnotil generálny riaditeľ Renault Slovensko Richard Evanson.

DACIA – LPG ponuka priamo z továrne

Ponuka ekologických, ekonomických a praktických motorov TCe 100 LPG od značky Dacia sa stretáva s veľkým záujmom zákazníkov. Dvojpalivové motory (benzín a LPG) tvoria 40 % predaja značky na Slovensku. Dacia je jediným výrobcom, ktorý ponúka tento typ pohonu v celom svojom rade osobných automobilov (okrem 100% elektického Spring). Továrenská inštalácia tejto osvedčenej technológie do motora TCe 100 LPG zaručuje bezpečnosť a spoľahlivosť.

Čo nás čaká v roku 2024

Dacia pokračuje v predstavovaní novej vizuálnej identity v showroomoch značky.

Ponuka Dacia sa v tomto roku rozšíri o nový Duster. Toto ikonické SUV dorazí do showroomov začiatkom leta 2024. Na slovenský trh sa uvedie verzia 4x4, aj hybridná motorizácia. Atribúty značky Dacia sú na tomto modely evidentné. Cool & Smart, Robust & Outdoor, Economic & Ecologic.

Potfólio obohatí aj Jogger Hybrid 140 a nová elektrická Dacia Spring, ktorá sa odhalí na ženevskom autosalóne. Rok uzavrie premiéra Dacia Bigster, na ktorý sa ešte tento rok budú otvárať objednávky. Model sa začne predávať v roku 2025.

**O ZNAČKE DACIA**

*Dacia, založená v roku 1968 a obnovená skupinou Renault v roku 2004 v celej Európe a Stredomorí, vždy ponúkala vozidlá s najlepším pomerom ceny a kvality a neustále prehodnocovala to, čo je nevyhnutné. Značka Dacia, ktorá je priekopníckou značkou, navrhuje vozidlá, ktoré sú jednoduché, všestranné, spoľahlivé a v súlade so životným štýlom zákazníkov. Modely značky Dacia sa stali etalónmi trhu: Sandero, najpredávanejšie vozidlo pre súkromných zákazníkov v Európe každý rok od roku 2017; Duster, najpredávanejšie SUV pre súkromných zákazníkov v Európe od roku 2018; Spring, šampión dostupnej elektrickej mobility; Jogger, všestranné rodinné vozidlo segmentu C. Dacia, ktorá je prítomná v 44 krajinách, predala od roku 2004 viac ako 8 miliónov vozidiel.*

**Média kontakt**

**Ivana Obadalová**PR manažérka Renault Slovensko  
0905 210 315  
[ivana.obadalova@renault.sk](mailto:ivana.obadalova@renault.sk)